‘Yehova wituselelanga kiselwa kyetu difuku ne difuku’ (19)
Kudi mukulu wa bañomba. Lwimbo lwa Davida.68 Leza emane, balwana nandi bapalakanibwe,Kadi boba bamushikilwe banyeme ku meso andi.+2 Wibapange pamo bwa mwishi upepulwa;Pamo bwa bupula busunguluka ku mudilo,Babi bonakanibwe ku meso a Leza.+3 Ino boloke basangale;+Basangale bininge ku meso a Leza;Basepelele bininge na nsangaji.4 Imbilai Leza; imbilai dijina dyandi mitendelo.*+Imbilai Yewa upita mu malungu mudi zolē.*Yah* dyo dyandi dijina!+ Sangalai ku meso andi!5 Shandya bampikwa bashabo ne mulami* wa bakaji ba kishala+I Leza mu kīkalo kyandi kijila.+6 Leza upanga boba badi bunka njibo mwa kwikala;+Utambijanga bakutwa ne kwibatweja mu bupeta.+Ino ba mitwe myūmu* bafwaninwe kwikala mu ntanda myūmu tē.+7 A Leza, powakunkwije* bantu bobe,+Powapityile mu ntanda mutuputupu, (Sela)8 Ntanda yatenkene;+Diulu dyapungulwile mvula* pa mwanda wa Leza;Shinai uno’u watenkene pa mwanda wa Leza, Leza wa Isalela.+9 Wanokeje mvula mungi, abe Leza;Wakomeje bantu* bobe badi bapungile.10 Baikele mu mapema obe;+Mu buyampe bobe, wapēle mulanda byaadi usaka, abe Leza.11 Yehova wasoñanya;Bana-bakaji basapula myanda miyampe i kibumbo kikatampe kya divita.+12 Balopwe ba bibumbo bya mavita abanyema,+ abanyema!Yewa ushele ku njibo nandi waabilwa mu bitūtwa.+13 Nansha banwe byomwadi mulēle mu bukata mwa midilo ya nkambi,*Kukekalanga mapapa a nkunda mapūtwe na ndalama,Ne mapapwa a olo itōka.*14 Mwinē Bukomo Bonso pawapalakenye balopwe ba ntanda’ya,+Mashika mekwate aponene mu Zalemone.*15 Lūlu lwa Bashane+ i lūlu lwa Leza;*Lūlu lwa Bashane i lūlu lulalula.16 A ngulu milamila, mwanda waka mutala na meso a kwabilaKu lūlu lutongele* Leza bu kīkalo kyandi?+Bine, Yehova ukekala kwine’kwa nyeke.+17 Makalo a divita a Leza adi makumi a tununu, tununu na tununu.+Yehova watambe ku Shinai waiya mu kifuko kyandi kijila.+18 Abe wakandile peulu;+Wasela misungi;Wayata bantu bu byabuntu,+Bine, enka ne bantu ba mitwe myūmu,+ ba kushikata mu bukata mwabo, abe Yah Leza.19 Yehova atendelwe, mwine wituselelanga kiselwa kyetu difuku ne difuku,+Leza wa bine wa lupandilo lwetu. (Sela)20 Kotudi batwe, Leza wa bine i Leza upandija;+Kadi Yehova Mfumu Mwinē Lupusa Lonso upandijanga ku lufu.+21 Bine, Leza ukalalakanya mitwe ya balwana nandi,Kabokwelo ka nywene ka mutwe wa yewa ense wendelela* mu bupya-mambo bwandi.+22 Yehova wanena’mba: “Nkebajokeja batambe ku Bashane;+Nkebajokeja batambe mu nkulwe ya dijiba,23 Amba kulu kobe koye mu mashi+Ludimi lwa bambwa bobe nalo lutambule kipindi kyalo ku balwana.”24 Abamone milongo yobe ya benda, abe Leza,Milongo ya Leza wami, Mulopwe wami, mu kifuko kijila.+25 Batuimba benda kumeso, bañomba bomba byombanwa bya myonji nabo bebalonda;+Pa bukata, bansongwakaji bomba mañoma.+26 Mu bibumbo* byungwidile pamo, tendelai Leza;Tendelai Yehova, banwe batambile ku Nsulo ya Isalela.+27 Kwine’kwa Benjemani,+ mukala, wibanekenyanga,Ne bamfumu ba Yuda nabo na kibumbo kyabo kitūta kyungwe,Bamfumu ba Zebuluna, bamfumu ba Nafatale.28 Leza obe wasoñanya’mba ukekala na bukomo.A Leza lombola bukomo bobe, abe wetulongēle bintu.+29 Pa mwanda wa tempelo yobe idi mu Yelusalema,+Balopwe bakakuletela byabuntu.+30 Funina banyema ba ntanda badi mu mabungu,Kibumbo kya bañombe+ ne byana byabo,Kufika ne bivukwila bantu ne kusela* bibese bya ndalama.Ino aye upalakanyanga bantu baloelelwe divita.31 Bipungwa bya mukuba ufītuluka bikaselwa* ku Edipito;+Kusha ukapēlakana kulambula byabuntu kudi Leza.32 A malopwe a ntanda, imbilai Leza,+Imbilai Yehova mitendelo,* (Sela)33 Yewa utentamine pa diulu dya madiulu a kala.+Tala! Ukungulanga na diwi dyandi, diwi dyandi dikomokomo.34 Itabijai bukomo bwa Leza.+Bukatampe bwandi budi pangala pa Isalela,Kadi bukomo bwandi budi mu makumbi.35 Leza uleñanga nzuba mu kipandulwe kyandi* kikatampe.+Aye i Leza wa Isalela,Mwine upanga bantu bukomo ne lupusa.+Tendelai Leza.
kmb_Latn bem_Latn